laion/Wikipedia-Exotic huggingface dataset:
מצמן את מרוץ

מצמן את מרוץ היא יבואנית, רשת קמעונאית ומפיצת אופניים ואביזרים נלווים. לחברה 19 סניפים בישראל. יסודות הרשת הם בחנות מצמן לאופניים שנוסדה בשנת 1939 בתל אביב והייתה גם יבואנית אופניים, הראשונה שייבאה לארץ ישראל אופניים מקצועיות, אופני המותג RALEIGH. החברה נוהלה על ידי משפחת מצמן עד לשנת 1996. לאחר שהחברה נקלעה לקשיים כספיים, מכרה המשפחה את העסק לאייל ברהמס שהיה ספק של החברה, וחברת מצמן נותרה חייבת לו כספים. ב-1997 שינה ברהמס את שם החברה ל"מצמן סחר". בשנת 2001 התמזגה חברה מצמן סחר שעסקה באופניים ממותגים ויקרים, עם חברת מרוץ שעיסוקה היה באופניים לא ממותגים וזולים יותר. בשנת 2002 מיזגה החברה לתוכה את יבואנית מותגי האופניים "מוטופאן", ובשנת 2005 רכשה החברה ומיזגה לתוכה את חברת "ציר מרכזי" שעסקה בתחום אופני היוקרה. בשנת 2008 קנה בית ההשקעות DBSI, בעל השליטה בחברת טלדור, שליש מהחברה. כיום (2017) מפעילה הרשת 19 סניפים, אשר שניים מהם פועלים במתכונת "מצמן בעיר". כל הסניפים למעט שניים פועלים בזכיינות. החברה היא יבואנית בלעדית של מותגי אופניים וציוד נלווה, ומשווקת את מוצריה לעשרות נקודות מכירה ברחבי הארץ. החברה היא נותנת החסות לאיגוד התריאטלון ולטריאתלט רון דרמון אתר האינטרנט הרשמי של מצמן את מרוץ חגי עמית, המספרים של מצמן את מירוץ נחשפים: החברה לקראת הנפקה, באתר TheMarker‏, 1 במאי 2006 רונה חזקיה, ‏"סגרנו על מודל עסקי של שותפות כבר אחרי שעה של שיחה", באתר גלובס, 14 באוגוסט 2014 רנן נצר, ‏"אופניים הם לא טרנד, הם אורח חיים", באתר גלובס, 4 ביוני 2016 מיזוג על גלגלים: מצמן את מרוץ עם ציר מרכזי, באתר ynet, 29 באוגוסט 2005 חברות האופניים מצמן ומרוץ התמזגו; יחזיקו יחד 30% מהשוק, באתר TheMarker‏, 4 ביולי 2001 חברת האופניים מצמן את מרוץ ממזגת לתוכה את פעילות מוטואופן, באתר TheMarker‏, 4 בנובמבר 2002 אילנית חיות, ‏בעלי השליטה בטלדור רכשו 33% מחברת האופניים מצמן את מרוץ, באתר גלובס, 26 במרץ 2008 רון מייזליש, מצמן את מרוץ תתן חסות לאיגוד הטריאתלון, באתר allmarketing‏, 15 במרץ 2017
הולדן HX

הולדןHX (באנגלית: Holden HX) היא סדרת מכוניות בתצורות : סדאן 4 דלתות, (מכונית סלון), קופה - 2 דלתות, סטיישן, ו-מסחרית אשר יוצרו על ידי ג'נרל מוטורס-הולדן (General Motor Holden) האוסטרלית, חברת בת של קונצרן ג'נרל מוטורס האמריקאית, בין השנים 1976–1977. בנוסף דגמי "הולדן HX" יוצרו ב-ניו זילנד על ידי "ג'נרל מוטורס ניו זילנד" (General Motors New Zealand). יוצרו 110,669 יחידות. סדאן - 4 דלתות קופה - 2 דלתות סטיישן - 2 דלתות מסחרית - 2 דלתות טנדר - 2 דלתות אמבולנס Kingswood (סדאן) Kingswood (סטיישן) Belmont (סדאן) Belmont (סטיישן) Premier (סדאן) Premier (סטיישן) Monaro (קופה - 2 דלתות, 4 דלתות) Statesman Sandman הולדן HX Limited Edition - קופה הולדן HX Limited Edition - קופה LE הולדן HX Limited Edition - קופה LE - מבט לתא הנהג הולדן HX Monaro GTS sedan הולדן HX Belmont Wagon הולדן HX דגם Kingswood (טנדר) הולדן HX דגם Kingswood (טנדר) הולדן HX דגם Kingswood (טנדר) הולדן HX דגם Kingswood (סטיישן) הולדן HX דגם Kingswood הולדן HX דגם Kingswood, סדאן הולדן HX דגם Kingswood הולדן HX דגם Kingswood הולדן HX דגם Statesman הולדן HX דגם Statesman הולדן HX דגם Statesman הולדן HX דגם Premier הולדן HX דגם Premier הולדן HX דגם Premier - סטיישן הולדן HX דגם Sandman (מסחרית) הולדן HX דגם Sandman (מסחרית) הולדן FE הולדן אפולו הולדן FJ הולדן HZ הולדן ברוהאם מדיה וקבצים בנושא הולדן HX בוויקישיתוף הולדן HX דגם Kingswood (7:11 דקות), יו-טיוב הולדן HX דגם Monaro (14:01 דקות), יו-טיוב Norm Darwin, 100 Years of GM in Australia, 2002, page 268-264 הולדן HX It Happened in a Holden - תוצאות Google Books הולדן HX קופהcar-reviews/used-car-review-hx-holden-le-coupe-1976 הולדן HX - אמבולנס Holden HX - Colac Ambulance
פליצ'יטה סרטורי

פליצ'יטה סרטורי (באיטלקית: Felicita Sartori; ‏ 1714, פורדנונה – 1760, דרזדן) הייתה ציירת איטלקייה שפעלה בתקופת הרוקוקו. תלמידה של רוֹזָלבָּה קַרִיאֶרָה שכמוה ציירה בעיקר דיוקנאות בצבעי פסטל. פליצ'יטה נולדה בפורדנונה, כנראה בשנת 1714, אביה היה נוטריון. הדוד שלה אנטוניו דלאגטה (Antonio dall'Agata) שהיה אמן תחריטים היה המורה הראשון שלה. הוא גם קישר אותה לסדנה של רוֹזָלבָּה קַרִיאֶרָה בוונציה, לשם עברה כנראה ב-1728. ב-1741 סרטורי הוזמנה על ידי פרנץ יוזף הופמן, שהיה שר בממשלתו של אוגוסט השלישי, מלך פולין, לשמש ציירת החצר של המלך. כעבור שנה נישאה להופמן. הופמן נפטר ב-1749. קורותיה של סרטורי לאחר מכן לוטות בערפל, הדעה המקובלת היא שנשארה בדרזדן ונפטרה שם ב-1760. סרטורי למדה לעבוד בצבעי פסטל בשנותיה כשוליה בסדנה של קַרִיאֶרָה. שם עסקה בהכנת העתקים של הדיוקנאות המקוריות של קַרִיאֶרָה עצמה, חלקן גם בצבעי שמן. כיום ידועות רק מיניאטורות שלה, 19 מהן במוזיאון בדרזדן. בנוסף לכך, חוקרים משערים, שחלק מהעתקי הדיוקנאות שהוזמנו בסדנה של קַרִיאֶרָה ששרדו כיום הוכנו על ידי סרטורי. סרטורי באנציקלופדיה המקוונת "ציירי פסטל לפני 1800" של Neil Jeffaress (אנגלית). מועדי לידתה ומותה אינם ידועים במדויק. לפי מקור זה היא קיבלה את המשרה במקום קַרִיאֶרָה שהוזמנה ודחתה את ההצעה.
מרים וייקסלבראון

מרים וייקסלבראון (גרמנית: Mirjam Weichselbraun, נולדה ב-27 בספטמבר 1981) היא שחקנית ומנחת טלוויזיה אוסטרית. וייקסלבראון נולדה באינסברוק. ב-1999 החלה לעבוד בתחנת רדיו מקומית. ב-2001 הופיעה לראשונה בטלוויזיה בתוכנית תרבות הנקראת "המגזין". היא נבחרה כנערת השנה של מגזין הנוער הגרמני "בראבו" 25,000 מתמודדות. ב-2002 הצטרפה לצוות ערוץ מוזיקה בקלן הנקרא "VIVA PLUS" ושם הגישה את התוכנית "יום קלן", כעבור שמונה חודשים היא עברה לערוץ MTV גרמניה ובמהלך עבודתה ראיינה בין היתר את ג'ון בון ג'ובי ואת חבריי להקת ניקלבק' ב-2004 הנחתה את התוכנית "Expedition Austria" הגרסה האוסטרית לתוכנית המציאות הישרדות, ב-2005 הנחתה את תחרות הקדם אירוויזיון האוסטרי ובאותה שנה החלה להנחות את הגרסה האוסטרית של "רוקדים עם כוכבים". היא הנחתה מספר פעמים את טקס פרסי הרומי, פרס הטלוויזיה האוסטרי. היא נבחרה להנחות את אירוויזיון 2015 שנערך בווינה. היא זכתה במספר פרסים על הנחייתה, בהם בפרס רומי כמגישת הטלוויזיה הפופולרית ביותר. היא השתתפה כשחקנית במספר סרטי קולנוע, ובהם בסרט "H3 – Halloween Horror Hostel", פרודיה על סרטי אימה אמריקאיים. מדיה וקבצים בנושא מרים וייקסלבראון בוויקישיתוף אתר האינטרנט הרשמי של מרים וייקסלבראון (באנגלית ובגרמנית) מרים וייקסלבראון, במסד הנתונים הקולנועיים IMDb (באנגלית) מרים וייקסלבראון, באתר AllMovie (באנגלית) מרים וייקסלבראון, באתר MusicBrainz (באנגלית)
מארי (סרט)

מארי (באנגלית: Marie) הוא סרט ביוגרפי אמריקאי משנת 1985 המבוסס על מקרה אמיתי, עם סיסי ספייסק בתפקיד הראשי. התסריט מבוסס על הרומן Marie: A True Story מאת פיטר מאס משנת 1983 המתאר את מאבקה של מארי רג'אנטי נגד שחיתות בממשל במדינת טנסי שהצליח לאחר משפט מתוקשר. פרד תומפסון ייצג אותה במשפט והוא מופיע בסרט בתפקיד עצמו. זו הייתה הופעתו הראשונה בקולנוע ולאחר מכן הופיע עוד בקולנוע ובטלוויזיה. מארי רג'אנטי (סיסי ספייסק) היא אם יחידנית הגרה עם שלושת ילדיה אצל אמה בנאשוויל טנסי לשם ברחה מבעל מכה. לפרנסתה היא עובדת כמלצרית ובאותו הזמן היא לומדת באוניברסיטת ואנדרבילט ומסיימת תואר ראשון בפסיכולוגיה וספרות אנגלית. היא נפגשת במקרה עם ידי שלה מהאוניברסיטה, אדי סיסק (ג'ף דניאלס) המשמש יועץ משפטי למושל טנסי. סיסק הוא איש אמונו של המושל וממלא את רצונותיו לטוב ולרע. הוא ממנה את מארי לקצינת הסגרה מטעם הממשל ולאחר מכן למקשרת בין הממשל לוועדת השחרורים והחנינות שבראה עומד צ'ארלס טרובר (מורגן פרימן). תוך עבודה היא מקבלת כל הזמן בקשות מסיסק על טיפול שונה אצל שפוטים שונים לפי בקשתו של המושל שחלק מהם היו קשורים למערכת הבחירות שלו. בהתחלה היא משתפת פעולה למרות תהיות. היא מתקבלת לריאיון עם המושל (דון הוד) שמתרשם ממנה ובטוח שתמלא את תפקידה לפי רצונו והוא ממנה אותה לראש ועדת השחרורים והחנינות של טנסי. מארי מתחילה לגלות שחיתות ומתן שוחד לאנשי ממשל ובראשם סיסק המפעיל עליה לחצים למתן חנינות ושחרורים מוקדמים לנותני השוחד. היא פונה בחשאי ל-FBI שמתחיל בחקירה חשאית אבל הדבר מודלף לתקשורת. המושל מפטר את מארי בנאום משודר בטלוויזיה בגלל פגמים שנתגלו בעבודתה כמו דיווח שגוי על חופשות ושעות עבודה. מארי מחליטה לתבוע את המושל על פיטורים שרירותיים. אחד מעמיתה לעבודה, קווין מקורמק (קית' שרבייקה) מתנדב לשמש לצידה כעד מרכזי היות שיש לו חומר מפליל על השחיתות בשלטון אבל הוא נמצא חנוק בחדרו. מרות שמצבה חסר סיכוי היא מחליטה להמשיך במשפט בו מייצג אותה עורך הדין פרד תומפסון (פרד תומפסון בתפקיד עצמו). בסיום המשפט קובע חבר המושבעים כי אכן פיטוריה של מארי היו שרירותיים. בסוף הסרט מופיעות כתוביות המתארות כי לאחר שזכתה מארי במשפט פתחה הבולשת הפדרלית בחקירה. ב-1981 נשלח אדי סיסק לכלא על קבלת שוחד לחנינות. המושל בלאנטון הודח מכהונתו על הפרות חוק החנינה וב-1983 נשפט ונשלח למאסר באשמת שחיתות. "מארי", במסד הנתונים הקולנועיים IMDb (באנגלית) "מארי", באתר AllMovie (באנגלית) "מארי", באתר Rotten Tomatoes (באנגלית) "מארי", באתר Box Office Mojo (באנגלית) "מארי", במסד הנתונים הקולנועיים KinoPoisk (ברוסית) קדימון לסרט מארי, באתר יוטיוב
הולדן HZ

הולדן HZ (באנגלית: Holden HZ) היא סדרת מכוניות בתצורות: סדאן 4 דלתות, (מכונית סלון), קופה - 2 דלתות, סטיישן, ומסחרית אשר יוצרו על ידי יצרנית כלי הרכב האוסטרלית ג'נרל מוטורס-הולדן (General Motor Holden), חברת בת של קונצרן ג'נרל מוטורס האמריקאית, בין השנים 1977–1980. בנוסף דגמי "הולדן HZ" יוצרו ב-ניו זילנד על ידי "ג'נרל מוטורס ניו זילנד" (General Motors New Zealand). סדאן - 4 דלתות קופה - 2 דלתות סטיישן - 5 דלתות מסחרית - 2 דלתות טנדר - 2 דלתות GTS Kingswood (סדאן) Kingswood (סטיישן) One Tonner Premier (סדאן) Premier (סטיישן) Monaro Statesman Sandman הולדן HZ דגם GTS הולדן HZ דגם Monaro GTS הולדן HZ דגם GTS הולדן HZ דגם GTS - מבט ללוח הבקרה הולדן HZ דגם GTS הולדן HZ דגם Kingswood הולדן HZ דגם Kingswood הולדן HZ דגם Kingswood הולדן HZ דגם Kingswood - סטיישן הולדן HZ הולדן HZ דגם Premier (סטיישן) הולדן HZ דגם Sandman הולדן HZ דגם Sandman הולדן HZ דגם Sandman הולדן HZ דגם Statesman SL הולדן HZ דגם Statesman de Ville - מבט ללוח הבקרה הולדן HZ דגם Statesman de Ville הולדן HZ דגם Statesman de Ville הולדן FE הולדן אפולו הולדן FJ הולדן HX הולדן ברוהאם הולדן WB מדיה וקבצים בנושא הולדן HZ בוויקישיתוף הולדן HZ (1:55 דקות), יו-טיוב הולדן HZ - מסחרי (8:39 דקות), יו-טיוב הולדן HZ - ספציפקציותHolden HZ Technical Specifications Retrieved from www.uniquecarsandparts.com.au on 23 January 2011 הולדן HZ (en) uniquecarsandparts.com.au הולדן HZ Monaro motoring.com.au/holden-hz-gts-monaro
הדיוויזיה ה-356 (ורמאכט)

הדיוויזיה ה-356 (בגרמנית: 356. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה. הדיוויזיה הוקמה ב-1 במאי 1943 בטולון, והועמדה תחת פיקוד אגון פון ניינדורף. בנובמבר אותה שנה הועברה הדיוויזיה לקרואטיה, שם הוצבה כחלק מהקורפוס ה-97, וביוני 1944 הועברה הדיוויזיה לאיטליה, שם לחמה כחלק מהארמייה ה-14, ולאחר מכן כחלק מהארמייה העשירית. בפברואר 1945 הועברה הדיוויזיה להונגריה, שם לחמה במתקפת אגם בלטון, כחלק מהארמייה השישית. לאחר מכן לחמה הדיוויזיה בקרבות בהונגריה ובאוסטריה כחלק מארמיית הפאנצר השישית, ובסוף המלחמה נכנעה לכוחות צבא ארצות הברית בווינר נוישטאדט. הדיוויזיה ה-356 באתר lexikon-der-wehrmacht (בגרמנית)
מארי, נסיכת אורליאן (1813–1839)

מארי, נסיכת אורליאן (בשם מלא בצרפתית: Marie Christine Caroline Adélaïde Françoise Léopoldine d'Orléans;‏ 12 באפריל 1813 – 27 בינואר 1839), הייתה בתו של לואי פיליפ, מלך הצרפתים, ואשתו של אלכסנדר, דוכס וירטמברג. מארי נולדה ב-12 באפריל 1813 בפאלרמו, לשם ברחו הוריה בעקבות המהפכה הצרפתית, ללואי פיליפ השלישי, דוכס אורליאן ולמריה אמליה מנאפולי וסיציליה, בתם של פרננדו השלישי, מלך סיציליה ומריה קרולינה מאוסטריה. בשנת 1817 השתקעה משפחתה בצרפת, ומארי קיבלה חינוך מעולה כראוי לנסיכה הקרובה למשפחת המלוכה, ובנוסף היא אהבה מאוד פיסול וציור. במהלך מהפכת יולי 1830 הוכתר אביה כלואי פיליפ, מלך הצרפתים, ולואיז קיבלה את התואר "נסיכת אורליאן". בתחילת 1834 נתן פרננדו השני, מלך שתי הסיציליות את הסכמתו לנישואי מארי עם אחיו הנסיך לאופולדו, רוזן סירקוזה, אולם לאחר ההתקוממות בצרפת באפריל אותה שנה, דרש בית המלוכה הנאפוליטני את חלקה של מארי בנכסי בית אורליאן, ובעקבות כך בוטלו האירוסין. ב-17 באוקטובר 1837 התחתנה מארי עם אלכסנדר, דוכס וירטמברג, לאחר שהמיר את דתו לדת הקתולית, וממנו נולד לה בנו היחיד: פיליפ, דוכס וירטמברג (1838–1917). בשנת 1838 חלתה מארי בשחפת, ובעקבות כך עברה להתגורר בפיזה, שם האקלים יותר נוח, אולם המעבר לא הועיל, וב-27 בינואר 1839 מתה מארי כתוצאה ממחלתה. מדיה וקבצים בנושא מארי, נסיכת אורליאן בוויקישיתוף
טוראיס

טוּרֵאִיס (ערבית, تُرَيْس - מגן), או ρ בירכתי הספינה, הוא כוכב בולט בקבוצת הכוכבים ירכתי הספינה עם בהירות נראית מדרגה 2.81. השם טוראיס ניתן לעיתים גם לכוכב אספידיסקה שבקבוצת שדרית הסמוכה, שמייצג מגן הראלדי על דופן הספינה, בעוד שכוכב זה מייצג מגן נוסף הנמצא בקצה האחורי של הספינה. טוראיס הוא כוכב ענק לבן-צהבהב עם סיווג ספקטרלי F6 II. סיווג זה ניתן על פי מדידה פוטומטרית, כאשר מדידות ספקטרוסקופיות מראות תכונות שמתאימות יותר לכוכב מסוג ספקטרלי F2 או F5 ולכן לפעמים הוא מקבל את הסיווג F5IIkF2IImF5II, שמציין את הסיווג המתאים למדידות הספקטרוסקופיות השונות. מסתו של טוראיס מעט גדולה ממסת שמש, אך רדיוסו גדול פי 3.5 מרדיוס השמש, טמפרטורת פניו כ-6,900 קלווין והוא מאיר בעוצמה של פי 24 מעוצמת ההארה של השמש. בהירותו של טוראיס משתנה בין דרגות בהירות 2.68 ו-2.87 במחזוריות של 3 שעות, 22 דקות ו-52 שניות או 7.1 מחזורים ביום, והוא מסווג כמשתנה קפאידי ננסי מהסוג של δ במגן. סיבת ההשתנות היא פעימות מחזוריות שגורמות להתנפחות והתכווצות של הכוכב תוך עלייה וירידה בבהירות. זהו אחד המשתנים הקרים ביותר מסוג זה, שכן בדרך כלל משתני δ במגן הם בעלי טמפרטורה של 7,000 - 8,000 קלווין. עם מרחק של כ-63.5 שנות אור ממערכת השמש זהו גם אחד הכוכבים הקרובים ביותר מסוג זה, אך בעבר הוא היה אף קרוב יותר. לפני כ-394,000 שנים הוא היה במרחק של כ-11.6 שנות אור ממערכת השמש, דומה למרחק של פרוקיון כיום, והיה אז אחד הכוכבים הבהירים ביותר בשמי הלילה עם בהירות מדרגה 0.9-. במרחק זוויתי של כ-27 שניות קשת מטוראיס נמצא כוכב עמום מאוד עם בהירות מדרגה 13.8, אך בשל המרחק הזוויתי הקטן והפרש הבהירויות הגדול, לא ניתן למדוד את תכונותיו. נראה שהכוכבים אינם קשורים זה לזה ורק במקרה נמצאים על אותו קו ראייה, אך אם השניים כן נמצאים באותו מרחק ממערכת השמש, אז בן הזוג העמום הוא ככל הנראה ננס אדום שמקיף את טוראיס במרחק של לפחות 540 יחידות אסטרונומיות. טוראיס באתר של ג'ים קלר טוראיס, בבסיס הנתונים SIMBAD לגרמי שמיים אסטרונומיים SIMBAD:Tureis P. Mathias, D. Gillet, C. Aerts & M. G. Breitfellner: A spectroscopic study of the δ Scuti star ρ Puppis, Astronomy & Astrophysics, vol. 327, p. 1077 (1997) General Catalogue of Variable Stars: ρ Puppis V. Antoci, G. Handler, F. Grundahl, F. Carrier, E. J. Brugamyer, P. Robertson, H. Kjeldsen, Y. Kok, M. Ireland & J. M. Matthews: Searching for solar-like oscillations in the delta Scuti star rho Puppis, Monthly Notices of the Royal Astronomical Society, Vol. 435, Iss. 2, p. 1573 (2013) Jonathan Poppele: Night Sky: A Field Guide to the Constellations, Adventure Publications, p. 264 (2010) J. García-Sánchez, P. R. Weissman, R. A. Preston, D. L. Jones, J. F. Lestrade, D. W. Latham, R. P. Stefanik & J. M. Paredes: Stellar encounters with the solar system, Astronomy & Astrophysics, vol. 379, p.643 (2001) SIMBAD: DENIS J080733.5-241751
ולאסטימיל פטרז'לה

ולאסטימיל פטרז'לה (בצ'כית: Vlastimil Petržela; נולד ב-20 ביולי 1953 בפרוסטיוב, צ'כוסלובקיה) הוא כדורגלן עבר ומאמן כדורגל צ'כי. כשחקן השתתף במונדיאל 1982 בהרכב נבחרת צ'כוסלובקיה ושיחק במספר קבוצות צ'כיות. בשנת 1985 פרש ממשחק פעיל ושנה לאחר מכן מונה לעוזר מאמן בסלביה פראג ובשנת 1992 מונה למאמן ראשי בסלובן ליברץ. בשנת 1995 התמנה למאמן ספרטה פראג ותחתיו זכתה הקבוצה בגביע הלאומי. משנת 1996 ועד 2002 אימן את בוהמיאנס 1905 ולמשך עונה אחת אימן את מלאדה בולסלאב לפני שהוזמן לרוסיה לאמן את קבוצת הכדורגל זניט סנקט פטרבורג, אותה אימן מה-29 בנובמבר 2002 עד ה-3 במאי 2006. תחתיו הקבוצה זכתה בגביע הליגה הרוסית וסיימה במקום השלישי באליפות והעפילה לשלב רבע גמר גביע אופ"א. מאוגוסט 2007 עד ינואר 2008 אימן את נפטצ'י באקו האזרית ולאחר מכן אימן מספר קבוצות בליגה הצ'כית. כיום מאמן קבוצת ילדים בעיר ולאשים בצ'כיה. ספרטה פראג הגביע הצ'כי בכדורגל: 1995/1996 זניט סנקט פטרבורג גביע הליגה הרוסית: 2003 מדיה וקבצים בנושא ולאסטימיל פטרז'לה בוויקישיתוף ולאסטימיל פטרז'לה, באתר Transfermarkt ולאסטימיל פטרז'לה, באתר WorldFootball.net ולאסטימיל פטרז'לה, באתר National Football Teams ולאסטימיל פטרז'לה, באתר FootballDatabase.eu פרופיל המאמן, באתר Transfermarkt פרופיל באתר zenit-history.ru Властимил ПЕТРЖЕЛА — НОВЫЙ ГЛАВНЫЙ ТРЕНЕР «ЗЕНИТА» Вчера вечером новый главный тренер «Зенита» Властимил Петржела подписал контракт по системе «2+1» ПАН ВСЕ-ТАКИ ПРОПАЛ ערך זה הוא קצרמר בנושא כדורגלנים ובנושא מאמני כדורגל. אתם מוזמנים לתרום לוויקיפדיה ולהרחיב אותו.
ביואיק וילדקאט

ביואיק וילדקאט (באנגלית: Buick Wildcat) היא מכונית סלון אשר הוגדרה כ"מכונית שרירים", אשר יוצרה על ידי חטיבת ביואיק בקונצרן המכוניות ג'נרל מוטורס ה-אמריקאית בין השנים 1963–1970. סדאן - 4 דלתות קבריולה - 2 דלתות הרדטופ - 2 דלתות (קופה) הרדטופ - 4 דלתות דור ראשון (יוצר בין השנים 1963-1964) דור שני (יוצר בין השנים 1970-1965) ביואיק וילדקאט - 4 דלתות, סדאן ביואיק וילדקאט קבריולט, שנת 1963 ביואיק וילדקאט קבריולט, שנת 1963 ביואיק וילדקאט 2 דלתות, הרדטופ, שנת 1967 ביואיק וילדקאט 2 דלתות, הרדטופ, שנת 1967 ביואיק וילדקאט - סדאן ביואיק וילדקאט, שנת 1966 - סדאן ביואיק וילדקאט, שנת 1968 - סדאן ביואיק וילדקאט - סדאן ביואיק וילדקאט, שנת 1968 - מבט לתא הנהג ביואיק וילדקאט ביואיק וילדקאט - מנוע 8 צילינדרים, 390 כ"ס ביואיק וילדקאט, שנת 1968 - מבט ללוח הבקרה בשנת 1954 בנתה חברת ביואיק "אב טיפוס" לדגם מכונית קונספט אשר הייתה קרויה "ביואיק וילדקאט". נבנו 5 יחידות. יצור הדגם לא המשיך לפסי הייצור. הדגם עוצב על ידי "Harley Earl" והיה קרוי "ביואיק וילדקאט 2" Buick Wildcat II). ביואיק וילדקאט קונצפט, שנת 1954 ביואיק וילדקאט קונצפט, שנת 1954 ביואיק וילדקאט קונצפט, שנת 1954 ביואיק וילדקאט קונצפט, שנת 1954 לוגו ביואיק וילדקאט 2 ביואיק צנטוריון ביואיק אפולו מדיה וקבצים בנושא ביואיק וילדקאט בוויקישיתוף ביואיק וילדקאטoldcarbrochures.com/static/NA/Buick/1963 ביואיק וילדקאט - מכונית שרירים classiccarlabs
מריה תרזה, ארכידוכסית אוסטריה (1845–1927)

מריה תרזה, ארכידוכסית אוסטריה (15 ביולי 1845 – 8 באוקטובר 1927), הייתה בתו של הארכידוכס אלברכט, דוכס טשן, ואשתו של פיליפ, דוכס וירטמברג. מריה תרזה נולדה ב-15 ביולי 1845 בווינה, לארכידוכס אלברכט, דוכס טשן ולהילדגרד, נסיכת בוואריה, בתם של לודוויג הראשון, מלך בוואריה ותרזה, נסיכת סקסוניה-הילדבורגהאוזן. ביוני 1862 ביקש לואיש הראשון, מלך פורטוגל את ידה של מריה תרזה, לאחר שאחיו פדרו החמישי, מלך פורטוגל, הנסיך ז'ואאו, דוכס באג'ה ופרננדו, נסיך פורטוגל מתו בשנת 1861 ללא ילדים, אולם אביה סירב להצעה בטענה כי היא עודנה צעירה ועליה לסיים את לימודיה, ובעקבות כך התחתן לואיש עם מריה פיה, נסיכת סבויה. ב-18 בינואר 1865 התחתנה מריה תרזה עם פיליפ, דוכס וירטמברג, ממנו היו לה 5 ילדים. בשנת 1866 עברו בני הזוג להתגורר בארמון בווינגשטראסה בווינה, אולם 5 שנים מאוחר יותר מכרו את הארמון לקבוצת משקיעים, אשר פתחו בו בשנת 1873 את "מלון אימפריאל". בשנת 1917 מת בעלה פיליפ, דוכס וירטמברג, וב-8 באוקטובר 1927 מתה מריה תרזה בביתה בטיבינגן. ב-18 בינואר 1865 התחתנה מריה תרזה עם פיליפ, דוכס וירטמברג. ממנו היו לה 5 ילדים: אלברכט, דוכס וירטמברג (1865–1939), גנרל-פלדמרשל גרמני, שפיקד על הארמייה הרביעית ועל קבוצת הארמיות אלברכט במלחמת העולם הראשונה מריה אמליה, דוכסית וירטמברג (1865–1883) מריה איזבלה, דוכסית וירטמברג (1871–1904), התחתנה עם יוהאן גאורג, נסיך סקסוניה רוברט, דוכס וירטמברג (1873–1947), התחתן עם מריה אימקולאטה, ארכידוכסית אוסטריה אולריך, דוכס וירטמברג (1877–1944) מדיה וקבצים בנושא מריה תרזה, ארכידוכסית אוסטריה בוויקישיתוף מריה תרזה, ארכידוכסית אוסטריה, באתר "Find a Grave" (באנגלית)
הילדגרד, נסיכת בוואריה

הילדגרד, נסיכת בוואריה (בגרמנית: Hildegard von Bayern;‏ 10 ביוני 1825 – 2 באפריל 1864), הייתה בתו של לודוויג הראשון, מלך בוואריה, ואשתו של הארכידוכס אלברכט, דוכס טשן. הילדגרד נולדה ב-10 ביוני 1825 בווירצבורג, שהשתייכה לממלכת בוואריה, ללודוויג הראשון מלך בוואריה ולתרזה, נסיכת סקסוניה-הילדבורגהאוזן, והייתה אחותם הצעירה של מקסימיליאן השני, מלך בוואריה ואותון, מלך יוון. ב-1 במאי 1844 התחתנה הילדגרד במינכן עם הארכידוכס אלברכט, דוכס טשן, ממנו נולדו לה 3 ילדים. לאחר לידת בתה מתילדה לא יכלה הילדגרד ללדת עוד ילדים, ובעקבות כך אימץ בעלה את אחיינו פרידריך, ארכידוכס אוסטריה, שירש את נחלותיו ותאריו לאחר מותו. הילדגרד הייתה בקשרים טובים מאוד עם בת דודתה הקיסרית סיסי, והייתה אחת מאנשי סודה. במרץ 1864 ביקרה הילדגרד במינכן עקב הלוויית אחיה מקסימיליאן השני, מלך בוואריה, ובמהלך שהותה חלתה בדלקת ריאות, ממנה מתה ב-2 באפריל. ב-1 במאי 1844 התחתנה הילדגרד במינכן עם הארכידוכס אלברכט, דוכס טשן, ממנו נולדו לה 3 ילדים: מריה תרזה, ארכידוכסית אוסטריה (1845–1927), התחתנה עם פיליפ, דוכס וירטמברג. קרל, ארכידוכס אוסטריה (1847–1848), מת מאבעבועות שחורות. מתילדה, ארכידוכסית אוסטריה (1849–1867), נקברה באחוזת הקברים הקיסרית בווינה. מדיה וקבצים בנושא הילדגרד, נסיכת בוואריה בוויקישיתוף הילדגרד, נסיכת בוואריה, באתר "Find a Grave" (באנגלית)
אגני-5

אגני-5 (בהינדית: अग्नि पंचम) הוא טיל בליסטי בין-יבשתי שפותחה על ידי ה-DRDO של הודו. אגני-5 הוא חלק מסדרת הטילים אגני, שהייתה אחד הענפים המרכזיים בתוכנית לפיתוח טילים מונחים (IGMDP) המקורית של הודו.  בתחילה סירב ה-DRDO לחשוף את הטווח של אגני-5,  אולם מאוחר יותר, תיאר ראש ה-DRDO טווח של כ 5,500–5,800 ק"מ. דו וונלונג, חוקר באקדמיה למדעים צבאיים של ה-PLA, אמר ל-Global Times כי הטיל בעל טווח של כ-8,000 ק"מ. מרכז הביון (NASIC) של חיל-האוויר האמריקאי העריך כי עד יוני 2017 לא היו עדיין טילי אגני-5 בפריסה מבצעית. באפריל 2012, הודיעה הודו כי שיגרה בהצלחה טיל "אגני-5" בעל טווח של 5,000 קילומטר המסוגל לשאת ראש נפץ גרעיני, שמעניק לה, לראשונה, את האפשרות לתקוף ערים גדולות בסין, לרבות בייג'ינג ושנחאי. Agni-P אגני-6 מדיה וקבצים בנושא אגני-5 בוויקישיתוף "Pakistan tests missile that could carry nuclear warhead to every part of India". "Missile defence system ready for induction: DRDO chief". IndianExpress news service. 28 באפריל 2012. נבדק ב-1 במאי 2012. {{cite news}}: (עזרה) Times, Global. "India successfully tests Agni-V intercontinental missile - Global Times". www.globaltimes.cn. נבדק ב-2017-01-13. http://capsindia.org/files/documents/ISSUE-BRIEF_49_LONGER-REACH-AND-ENABLING-MORE-OPERATIONS_30-April-2012.pdf http://www.nasic.af.mil/LinkClick.aspx?fileticket=F2VLcKSmCTE%3d&portalid=19 איי.פי, הודו ניסתה טיל גרעיני בין-יבשתי המגיע עד בייג'ין, באתר הארץ, 19 באפריל 2012
מושב לצים

מושב לצים הוא ביטוי מקראי המופיע במזמור הראשון בספר תהלים: (א) אַשְׁרֵי הָאִישׁ אֲשֶׁר לֹא הָלַךְ בַּעֲצַת רְשָׁעִים וּבְדֶרֶךְ חַטָּאִים לֹא עָמָד וּבְמוֹשַׁב לֵצִים לֹא יָשָׁב. (ב) כִּי אִם בְּתוֹרַת ה' חֶפְצוֹ וּבְתוֹרָתוֹ יֶהְגֶּה יוֹמָם וָלָיְלָה. — ספר תהלים, פרק א', פסוקים א'–ב' לביטוי פרשנות רחבה, שעיקרה הוא מושב משותף של אנשים שאינם עוסקים בדברי תורה וחכמה וכתוצאה מכך ישיבתם מאופיינת בקלות דעת וחוסר רצינות כלפי כל דבר ועניין, וזו תכונה שלילית בראי היהדות. לפי המשנה במסכת אבות, על אדם להעביר את זמנו בעיסוק מהותי ומועיל, ולא להשחית את זמנו לריק בבטלה או בבדיחות הדעת. אם צריך לעבוד - יש לעבוד, אם הזמן לאכול - יש לאכול, ואם אין משהו קונקרטי שיש לבצעו, מוטב לקרוא וללמוד דברי תורה. הגמרא במסכת קידושין מגדירה "לץ" מי שאינו עוסק במקרא, במשנה או ב"דרך ארץ" - פרנסה. כלומר: מי ש"מבלה" את זמנו, בהבלים. במסכת עבודה זרה מגדירה הגמרא כ"מושב לצים" ישיבה בתיאטראות שעיסוקם הוא להצחיק את האנשים, פעילות שכל מטרתה היא בידור והנאה רגעית. מכאן גוזרים רבים איסור על ישיבה משותפת באירועים בידוריים, צפייה בתוכניות וסרטים שאין בהם תועלת או הרחבת דעת או צפייה באירועי ספורט וכיוצא בזה. ליצנות (יהדות) מושב לצים במדור 'שאל את הרב' באתר כיפה. משנה, מסכת אבות, פרק ג', משנה ב' תלמוד בבלי, מסכת קידושין, דף מ"א, עמוד א' תלמוד בבלי, מסכת עבודה זרה, דף י"ח, עמוד ב'
ריץ' קידס מבוורלי הילס

ריץ' קידס מבוורלי הילס או #ריץ' קידס מבוורלי הילס היא סדרת ריאלטי אמריקנית שהופיעה לראשונה ב-19 בינואר 2014 בערוץ E!. הסדרה מתמקדת בהצגת חייהם של בני נוער, ילדים להורים מיליונרים-מיליארדים בירושה, לראווה. התוכנית הועלתה לשידור ב-19 בינואר 2014. בכיכובם של דורותי וואנג, מורגן סטיוארט, רוקסי סוולטי, ברנדן פיצפטריק, ג'וני דרובל, איי ג'ונסון. ב-26 במרץ 2014 הוכרז כי התוכנית תזכה לעונה שנייה, אשר הוצגה ב-3 באוגוסט 2014, לעונה זו הצטרפה ביאנקה אספדה, באותה השנה הוכרז כי איי ג'יי ג'ונסון יקבל תוכנית משלו בשם EJNYC(אנ'). בחודש דצמבר 2015, הוכרז כי ערוץ E! חידשה את המופע לעונה רביעית שהוצגה ב-1 במאי 2016. במהלך העונה השלישית הציע ברנדן פיצפטריק הצעת נישואים למורגן סטיוארט, הנישואים התקיימו במהלך העונה הרביעית. לאור חילוקי דעות עם יתר משתתפי התוכני בשנת 2016, הוכרז גם רוקסי סוולטי פורשת מהסדרה. בשנת 2016, הוכרז כי ביאנקה אספדה תצטרף לתוכנית. ב-3 בנובמבר 2016 הוכרז כי שידורי המופע לא ישנו. כמו כן הוכרז כי דורותי וואנג תככב בעונה השנייה רווקים מפורסמים(אנ'). אתר האינטרנט הרשמי של ריץ' קידס מבוורלי הילס ריץ' קידס מבוורלי הילס, ברשת החברתית אקס (טוויטר) "ריץ' קידס מבוורלי הילס", במסד הנתונים הקולנועיים IMDb (באנגלית) "ריץ' קידס מבוורלי הילס", באתר Rotten Tomatoes (באנגלית) "ריץ' קידס מבוורלי הילס", במסד הנתונים הקולנועיים KinoPoisk (ברוסית) "Meet EJ Johnson's New York City Squad, the Cast of E!'s New Series EJNYC on EJNYC". E! Online "Dorothy Wang and Malika Haqq join cast of Famously Single seeking love". Mail Online.